CELEX: 32017D0974
Language: sl
Date: 2017-06-08 00:00:00
Title: Sklep Sveta (SZVP) 2017/974 z dne 8. junija 2017 o spremembi Sklepa 2010/413/SZVP o omejevalnih ukrepih proti Iranu

9.6.2017   
            
            
               SL
            
            
               Uradni list Evropske unije
            
            
               L 146/143
            
         SKLEP SVETA (SZVP) 2017/974
   z dne 8. junija 2017
   o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 26. julija 2010 sprejel Sklep 2010/413/SZVP (1).
            
         
               (2)
            
            
               V Sklepu 2010/413/SZVP je med drugim dosledno v skladu s skupnim celovitim načrtom ukrepanja uveden režim izdajanja dovoljenj za pregledovanje prenosov v Iran oziroma dejavnosti z Iranom na jedrskem področju, ki niso zajeti v Resoluciji Varnostnega sveta Združenih narodov (RVSZN) 2231 (2015), ter za odločanje o teh prenosih in dejavnostih.
            
         
               (3)
            
            
               Svet meni, da bi bilo treba spremeniti pogoje režima izdajanja dovoljenj, da bi dosegli dosleden nadzor po vsej Uniji.
            
         
               (4)
            
            
               Za izvajanje ukrepov iz tega sklepa je potrebno nadaljnje ukrepanje Unije.
            
         
               (5)
            
            
               Sklep 2010/413/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Sklep 2010/413/SZVP se spremeni:
   
               (1)
            
            
               v členu 26c se odstavek 7 nadomesti z naslednjim
               „7.   O nabavi predmetov, surovin, opreme, blaga in tehnologije iz odstavka 1 iz Irana s strani državljanov držav članic ali z uporabo plovil ali zrakoplovov pod njihovo zastavo je uradno obveščena Skupna komisija, ne glede na to, ali izvirajo z ozemlja Irana ali ne.“;
            
         
               (2)
            
            
               člen 26d se spremeni:
               
                           (a)
                        
                        
                           odstavek 3 se nadomesti z naslednjim:
                           „3.   Države članice, ki izvajajo dejavnosti iz odstavkov 1 in 2, poskrbijo, da so pridobile informacije o končni uporabi in mestu končne uporabe katerega koli dobavljenega predmeta.“;
                        
                     
                           (b)
                        
                        
                           v odstavku 5 se točka (f) nadomesti z naslednjim:
                           
                                       „(f)
                                    
                                    
                                       so pridobile informacije o končni uporabi in mestu končne uporabe katerega koli dobavljenega predmeta.“.
                                    
                                 
                     
         Člen 2
   Ta sklep začne veljati dan po objavi v Uradnem listu Evropske unije.
   
      V Luxembourgu, 8. junija 2017
      
         
            Za Svet
         
         
            Predsednik
         
         U. REINSALU
      
   
   
      (1)  Sklep Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, 27.7.2010, str. 39).